  Анжелика Тихонова корреспондент 4-тӥ шуркынмонэ Глазкарын Калыкъёслэсь огазеяськон нуналзэс но Удмуртилэсь кунлык басьтон нуналзэ пусъёзы. Шулдыръяськон элькунмылэн кунлыкезлы 100 ар тырмон арлы кутскон сётоз. Со сярысь улосвыл тӧролэн но кивалтэтлэн пресс-службазы ивортэ. «Удмуртия огазея!» ужрадэ «Глазов Арена» йӧ двореце 2 но ӝыны сюрлэсь трос учкисьёсты возьмало Шулдыръяськонъёслэн радлыксы: 11 часысен 13 часозь кар садын - Ижкарысь барабанщикъёслэн возьматонзы но яркыт тыл шоу; - нылпиослы автогородок; - книгаосын вошъяськон инты; - бадӟым пленэр. 13 часысен 15 часозь Глазкарысь Шор площадьын - Удмуртиысь уйпал ёросъёслэн ярмарказы; - туристъёслы карысь маршрутъёсъя экскурсиос; - «Ӵошен асьмеос - кужмогес!» концерт программа. 11 часысен 15 часозь Калинин нимо Арбатын - «Здоровые дети - здоровое будущее республики» ужрад, кытын вань мылкыд карисьёс эктонъёсы, зарядкае, флешмобе, Удмуртиысь калыкъёслэн шудонъёсазы но шулдыръяськонъёсазы пыриськыны быгатозы; - 14, 15 номеро школаосын ӧнерлыко эмчиосын консультациос, лекциос но семинаръёс. Тодэ вайытом, 4-тӥ шуркынмонэ Калыкъёслэн огазеяськон нуналзылы но Удмуртилэн кунлык басьтонэзлы сӥзем ужрадъёс Ижкарын но ортчозы. Тегъёс: Мерлык Удмуртия Глазкар праздникъёс Удмуртилэнкунлыкезлы100ар  